Reun Kerviler

**René Mathurin Marie Pocard du Cosquer de Kerviler**, anavezetoc'h evel **René Kerviler** pe **Reun Kerviler**, ganet d'an 13 a viz Du 1842 e Gwened ha marv d'an 12 a viz Mae 1907 en Oriant, a oa un ijinour, un arkeologour hag un istorour breizhat. Gantañ e voe savet ar *Répertoire général de bio-bibliographie bretonne*.

## Buhez
Goude studioù e skolaj Sant Frañsez Zavier, e Gwened, ez eas d'ar Skol Boliteknik e 1861, ha goude-se da hini ar Pontoù ha Hentoù e 1863. Bet e voe o labourat e Bro-Saoz, e Belgia hag en Izelvroioù, er bloavezhioù 1860, a-raok distreiñ da Vro-C'hall. Labourat a reas e Tarba hag e Sant-Brieg a-raok mont da Sant-Nazer. Eno e tremenas un darn vras eus e vuhez, ha sevel porzhlenn Penhoed, tour-tan ar C'halvez Meur ha meur a dra all er porzh. Pa baouezas da labourat e 1903 ez eas da chom d'an Oriant. Eno e kendalc'has da sevel studiadennoù war lennegezh hag istor Breizh. Ezel e oa eus meur a gevredigezh ouiziek. E-leizh a skridoù hag a bennadoù a savas, sinet gant e anv pe gant anvioù-pluenn, evel L. de Kerpénic, Lawore de Kerpénic, Locpéran de Keriver. N. Leverrierec, Perrin de Kerlovarec, Phillippe Muller.

## Levrioù bet savet gant Reun Kerviler
**La Bretagne à l'Académie française - Étude sur les académiciens bretons ou d'origine bretonne*, levrenn 1 (Naoned V. Forest ha Grimaud 1877)
**La Bretagne à l'Académie française au XVIIème siècle - Étude sur les académiciens bretons ou d'origine bretonne Deuxième édition, augmentée de nouveaux documents inédits*, (Pariz, Société générale de librairie catholique, Palmé, 1879).
**La Bretagne à l'Académie française - Étude sur les académiciens bretons ou d'origine bretonne. Deuxième série : Le XVIII<sup>e</sup> siècle* (Naoned, V. Forest ha Grimaud 1886)
**Cent ans de représentation bretonne. Galerie de tous les députés envoyés par la Bretagne aux diverses législatures qui se sont succédé depuis 1789. Première série : Les États-Généraux et l'Assemblée Constituante (1789-1791)*, (Pariz, Émile Perrin, 1890)
**Cent ans de représentation bretonne… 2e série (1791-1792)*, (Pariz, Émile Perrin, 1892)
**Le procès de 132 Nantais, avec une relation inédite de leur voyage à Paris par le comte de La Guère, et des notices biographiques, une préface et des notes*, (Gwened, Lafolye, 1894)
**Armorique et Bretagne ; recueil d'études sur l'histoire, l'archéologie et la biographie bretonnes publiées de 1863 à 1892,revues et complètement transformées*, (Pariz, H. Champion, 1893), 3 levrenn.
**Documents pour servir à l'histoire de Saint-Nazaire*, (Sant-Nazer, F. Girard, 1876-1884)
* *Essai d'une bibliographie des publications périodiques de la Bretagne*, (Roazhon, 1898), 3 levrenn.
**La Bretagne pendant la Révolution* (Roazhon, Simon, 1912), dalif.
* *Répertoire général de bio-bibliographie bretonne* [de A : A à Guépin], (Roazhon, J. Plihon) (kendalc'het gant an aotrou Louis Marie Chauffier), embannet e Roazhon eus 1886 da 1908. 
* *Recherches et notices sur les députés de la Bretagne aux États généraux et à l'Assemblée Nationale Constituante de 1789*, Vincent Forest ha Émile Grimaud, Naoned, 1885 (Gallica).

## Levrlennadur
* Henry Carnoy : *René KERVILER*. in A l'Orée du XXè siècle. Portraits contemporains. Vol. IV. Imprimerie E. Matin. Paris. 1902